text: Sakamakon dogaro da Amurkan da gwamnatin dagutu ta Shah take yi haka nan kuma sakamakon biyayya ido rufen da take yi wa gwamnatin Amurka, a saboda hakan ne ya sanya ta shigowa da wadannan Amurkawa cikin wannan kasar. Shi kansa wannan abu ne mai muni; to amma abin da ya faru (na kafa wannan doka) wani lamari ne da ya kara muni kan munin wannan lamarin. Wannan mummunan aikin kuwa shi ne majalisar shawara ta kasa da majalisar dokoki ta wancan lokaci ta amince ne da wata doka ta cewa jami'ai da ma'aikatan Amurka da suke kasar nan sun fi karfin dokokin kasar nan.